CELEX: 31992R3088
Language: el
Date: 1992-10-27 00:00:00
Title: Κανονισμός (ΕΟΚ) αριθ. 3088/92 της Επιτροπής της 27ης Οκτωβρίου 1992 περί επαναφοράς της εφαρμογής τελωνειακών δασμών για τα προϊόντα της κατηγορίας 97 (αύξων αριθμός 40.0970), καταγωγής Φιλιππίνων, δικαιούχου των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων

Avis juridique important

|

31992R3088

Κανονισμός (ΕΟΚ) αριθ. 3088/92 της Επιτροπής της 27ης Οκτωβρίου 1992 περί επαναφοράς της εφαρμογής τελωνειακών δασμών για τα προϊόντα της κατηγορίας 97 (αύξων αριθμός 40.0970), καταγωγής Φιλιππίνων, δικαιούχου των προβλεπόμενων στον κανονισμό (ΕΟΚ) αριθ. 3832/90 του Συμβουλίου δασμολογικών προτιμήσεων  

Επίσημη Εφημερίδα αριθ. L 311 της 28/10/1992 σ. 0008 - 0009

ΚΑΝΟΝΙΣΜΟΣ (ΕΟΚ) αριθ. 3088/92 ΤΗΣ ΕΠΙΤΡΟΠΗΣ  της 27ης Οκτωβρίου 1992  περί επαναφοράς της εφαρμογής τελωνειακών δασμών για τα προϊόντα της κατηγορίας 97 (αύξων αριθμός 40.0970), καταγωγής Φιλιππινών, δικαιούχου των προβλεπόμενων στον κανονισμό  (ΕΟΚ) αριθ. 3832/90 του Συμβουλίου δασμολογικών προτιμήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3832/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για τα κλωστοϋφαντουργικά προϊόντα, καταγωγής αναπτυσσόμενων χωρών (1), όπως παρατάθηκε, για το  1992, με τον κανονισμό (ΕΟΚ) αριθ. 3587/91 (2), και ιδίως το άρθρο 12,  Εκτιμώντας:  ότι, με βάση το άρθρο 10 του κανονισμού (ΕΟΚ) αριθ. 3832/90, το ευεργέτημα του προτιμησιακού δασμολογικού καθεστώτος παρέχεται, για το 1992, σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, στα όρια των  ποσοτήτων που καθορίζονται στη στήλη 8 του παραρτήματος Ι και στη στήλη 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων- ότι, σύμφωνα με το άρθρο 11 του εν λόγω  κανονισμού, η είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο-  ότι για τα προϊόντα της κατηγορίας 97 (αύξων αριθμός 40.0970), καταγωγής Φιλιππινών, η οροφή διαμορφώνεται σε 22 τόνων- ότι, στις 18 Αυγούστου 1992, οι εισαγωγές των εν λόγω προϊόντων καταγωγής Φιλιππινών στην Κοινότητα, δικαιούχου των δασμολογικών  προτιμήσεων, έχουν καλύψει διά καταλογισμού το επίπεδο της εν λόγω οροφής-  ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι των Φιλιππινών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 31 Οκτωβρίου 1992, η είσπραξη δασμών, η οποία είχε ανασταλεί, για το 1992, με βάση τον κανονισμό (ΕΟΚ) αριθ. 3832/90, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Φιλιππινών:        Αύξων αριθμός  Κατηγορία (μονάδες)  Κωδικός ΣΟ  Περιγραφή εμπορευμάτων           40.0970  97  (τόνοι)  5608 11 11  5608 11 19  5608 11 91  5608 11 99  5608 19 11  5608 19 19  5608 19 31  5608 19 39  5608 19 91  5608 19 99  5608 90 00  Δίχτυα κατασκευασμένα με σπάγγους, σχοινιά και χοντρά σχοινιά σε τόπια, σε τεμάχιο, ή σε καθορισμένα σχήματα. Δίχτυα σε καθορισμένα σχήματα για την αλιεία, από νήματα, σπάγγους και σχοινιά       Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Οκτωβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 39. (2) ΕΕ αριθ. L 341 της 12. 12. 1991, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 1509/92 (ΕΕ αριθ. L 159 της 12. 6. 1992, σ. 1).